bavarian-nlp/barwiki-20250901 huggingface dataset:
County

A County [] is d'englische Bzeichnung fia Grafschoft und heit Vawoitungseinheit in vui Lända. In anige sands tatsächli no Grafschaften, in vülle Lända aba is de bessere Bzeichnung Landkroas oda politischa Bezirk:
Etymologie und Schreibung.
Da Begriff "County" hod ursprüngli as Gbiet bezeichnd, des da Rechtsprechung vo am Count bzw. am Earl untergstandn is. Olle zwoa Adlstitln wern im Deitschn üblichaweis mit "Graf" ibasetzt, wobei "Earl" de Bzeichnung fia an englischn und "Count" fia an ned-englischn Grafn is.
As deitschsprachige Wörtabuach verzeichnet den Bgriff. Da Duden legt de Pluralbildung "Countys" (im Gegensatz zu englisch "counties") und as Genus "das" fest. Im Langenscheidt wird "as" englische County sächli und "da" US-amerikanische County männli eigordnet. In deitschsprachige WWW-Dokumente find se (Ende 2005) de Schreibung "Counties" uma 16-mal haifiga ois "Countys". De Genusvatailung fia "County": "der": 55 %, "die": 10 %, "das": 35 %.
Listn vo de Kfz-Nationalitätszeichn

Listn vo de internationaln Nationalitätszeichen für Kraftfahrzeuge und eanane Anhänga
Allgemeins.
Nationalitätszeichn sand intantionale Staatskennzeichn (Kurzform) und miassn bei ana Fahrt ins Ausland vo Eireisende am Fahrzeugheck links obracht sei. Es gilt as Wiener Übereinkommen über den Straßenverkehr vom 8. November 1968 (Artikel 37 und Anhang 3); Bezeichnung: „Zwischenstaatliche Unterscheidungszeichen“.
In Deitschland gilt zudem § 2 Abs. 2 vo da Verordnung über internationalen Kraftfahrzeugverkehr (IntVO): „Ausländische Kraftfahrzeuge und Kraftfahrzeuganhänger müssen [...] ein Nationalitätszeichen führen, das Artikel 5 und Anlage C des Internationalen Abkommens über Kraftfahrzeugverkehr vom 24. April 1926 (RGBl 1930 II S 1234) oda Artikel 37 und Anhang 3 des Übereinkommens über den Straßenverkehr vom 8. November 1968 (BGBl 1977 II S 809) entsprechen muss“.
"Erläuterungn zur Listn:"
"*   ned-offizielle Abkürzung"
"** Verwechslung mim internationalen Kennzeichen für das Diplomatische Korps (CD = corps diplomatique) mögli
Bisexualität

Bisexualität is des, wonn a Mau oda a Weiwaleid gleichzeiti des gleiche Gschlecht und des ondare a sexuell attraktiv und erotisch findt. Des Wort kummt vo da lateinischn Vorsüim "bi-" (des haßt "zwa"). S'Eingschoftswort dazua is bisexuell, ois Kurzform sogt ma a oft nur bi. Bisexualität gibts ned nur bei de Menschn, sondan a bei de Viecha.
Es is zwor ned nodwendig fir Bisexualität, daß ma sei Neigung a auslebt, owa oft wern nur de Leid bisexuell gnennd, de wos a wirkli bereit san, daß ssexuelle Beziehungen oda Partnaschoftn mid Leid vo olle zwa Gschlechta eigengan. Laud Umfrong san in unsana Gsöischoft so um de zehn Prozent vo de Leid bisexuell.
Unta Bisexualität hod ma am Aufong vom 20. Joarhundat a monkmoi des vastondn, daß a Mensch an sein Körpa gleichzeiti männliche und weibliche Gschlechtsmerkmole hod.
Scherzl

Scherzl (dt. "Kante") sogt ma zum easchtn und zum letztn Trumm vo am Loab Brod oda sunst am Essenssach in da Form vo am Loab, des wo ma nimma weida aufschnein ko (oda wui). Weis Scherzl da Oofang oda as Endstickl vom Loab is, hods an oana Seitn a komplette Rindn und ned nua wia de Scheim aus da Mittn a kloane Rindn am Rand. Des is des Resche an am Brodscherzl oda aa beim Lebakas, wos vui Leid aa so schmeckt. Andane mengs genau desweng gor ned. Bei am Kaasloab gibts aar a Scherzl, aba do is meistns a Haud umi, de wo ma ned essn ko und de wo ogschejd wean muaß.
Da Nom "Scherzl" kummt vo italienischn Wort "scorza", wos "Rindn" hoasst. Es gibt aa an Grund, warum es Scherzl an eignan Nama griagt hod. Friacha hods net jedn Tog a frisches Brod gem. Es is nua vo Zeid zu Zeid Brod bocha worn und da easchte Ooschnitt vom frischn, worma Brod wor desweng recht gfrogd.
Sandler

Sandler sei haßt, doss ma dawö kan fixn Bloz zum Schlofn hod. Oft san oba Sandler aa nur oame Hund, denna des Lebn bes mitgspüt hod und de deloschiert wuan san, wäus in Zins ned zoin hom kenna (Leida oft wegn dem, wäus eanan gaunzn Flins zum Braundweina drogn haum).
De Häh' untascheidt vor oim zwischn Umageha, oisa wem, dea untastaundslos is, owa aa ka Hüüf wü (eppa wölla nesas gean a Sandla is), und an gwenlichn Sandla, der eignlich gean widar a Hockn und a Doch iwan Schedl haum däddat. A Umageher hod, wanna si ned beim Magistrat mööd, ka Recht aufa Untabringung ned.
H. C. Artmann gibt in de "Erklärungen" in sein Biachl "Med ana schwoazzn Dintn" zu "aum saund sei" an: „jeglicher Mittel bar sein. Ein Terminus, der sich aus der Tauromachie herleitet, wahrscheinlich noch aus der Zeit der spanischen Habsburger.“ Es kummt aan anaseits a weng sötsam fua (dazöhta do an Schmäh ?), das demnach da Sandla mit am im Sand liagadn Stierkempfa vaglicha wiad; ondaraseits is bemerkswert, das des Woat fia an Obdachlosn rö-ö nur in Estareich vuakummt. 
Ob da "Sandla" aa zsammhängd min Wuat "Sand" ausn Rotwöschn, wo des "Läus" bedeit, is nimma zum aussekriagn.
Schaut aus, ois heddaz im oidn Wean an Sandler ois Hockn gem: oame Leit, de wos aus da Donau an Schwemmsand aussegsiabd habm zum Häusa baun. Da "Wehle Peta" hoiz jenfoiss fia woascheinlich, dasses vo denan Doglöhna kummt, de wos in de Ziaglfabrikn am Wienaberg de no haassn Ziagln min Sand iwastrahn haum miassn.
schaug aa bei.
Baron Karl
Waging am See

Waging am See (amtli: Waging a.See) is a Gmoa im Rupertiwinke und gheart zum Landkroas Traunstoa. Z Waging wohna heit 6300 Leid.
Gschicht.
Waging is scho um 740 urkundle eawehnt worn. Duach de Soizstross, wo vo Reichahoi aus duach Waging af Wossaburg am Inn gfiat hod, wor Waging scho im Middloita a woihobenda Ort und hod zan Fiaschtbistum Soizburg gheat. Zamma mitn Rupertiwinke und am Soizburga Beziark Flachgau hod mas "Land vorm Gebiag" gnennt. Im 14. Joarhundat hod Waging s Moarktrecht dahoidn.
S Land Soizburg is 1810 zsamm mid da Fiaschtprobstei Berchtsgoan zum Kinereich Bayern kema. Beim endgiitign Oschluss vo Soizburg an Estareich 1816 is Waging ba Bayern bliem.
Kulturej is da Rupertiwinke bis heit no stork midn Soizburga Land vabundn.
Fremdnvakea.
Waging kent ma, bsondas duach an See. Dank am Fremdnvakeahr gehts z Waging guat. Zum Oschaun is de Gmoa sejm interessant und s Bajuwarenmuseum.
Politik.
Easchta Buagamoasta is da Herbert Häusl ("Freie Wähler"), wo ba da Kommunalwahl 2008 mit 62,4 % vo de Stimma gwejd worn is.
Da Gmoarot setzt si so zamma:
Mitn Daxenberger Sepp wor Waging de easchte Gmoa, wo an greanan Buagamoasta ghobt hod, und zwor vo 1996 bis 2008.
Kinereich Bayern

As Kinereich Bayern (amtli: Königreich Bayern) is 1806 duachn Napoleon vom Kuafiaschtntum Bayern zum Kinereich Bayern woan.
G'schicht.
Da Herzog Maximilian IV. Joseph vo Bayern wo seit 1799 regiad hod, hod vom Napoleon d'Königswürde griagt und is 1806 z'Minga mim Titl Maximialan I. vo Bayern zum Kine iwa Bayern proglamiad woan.
D'Flächn vo Bayern is bis 1818 bis afara 75000 km² ogsting, und hod duach d'Mediatisierung, Reichsstädte und reichsunmittelbare Territorien dazuagriagt. Duach D'Säkularisierung hand dann a olle Kiachlichn Bsitztüma, Klesta Pfarrein usw. a na zu Bayern dazua kemma. Duach des is Bayern auf d'heidige Gress g'wochsn. Eihwohnazoi is daduach vo 1,8 Mio. af 3,8 Mio. ogsting.
Da vom Napoleon eigsetzte Graf Montgelas vasuacht Bayern in a boa Joa zum Refoamian und af'm Stand vo d'andan Länder zum bringa und Bayern zu am foatschrittlich vawoitetem Stood zum mocha. Innahoib vo a boa Jea weand dann an haufa neie und modeane G'setzn eigfiad und oide og'schafft, bis d'owa vo da b'veikarung og'numma woan hand hand na Joazehnte vaganga, teilweis hods sogoa na Hundat Jea dauat bis d'G'setz iwaroid okemma bzw. og'numma woan hand.
1803 wiad in Bayern as Toleranzedikt eigfiad und des dalaubt d'freie Religionswoi und Ausibung. Dsauba z'houe Agbomleistungen vo d'Bauan an d'Grundherrn hand varringad woan, d'Abhängigkeit vo d'Grundherrn is owa eascht 1848 offiziell beendet woan und hod dann owa owei na bis 1920 dauad bis d'Bauan ohne Abgompflicht eanane Bauanhef bewiadschaftn kinna hom. D'Foida und Hexnvabrennung hand og'schafft woan. Kuazzeitig hods a Pressefreiheit gem, d'owa schnei wieda og'schafft woan is. Um d'Vawoidung eifocha zum mocha hoda dann d'Boarischn Beziak umgnennd.
Im Refoamwahn schafft da Graf Montgelas Prozessionen, Kripmgspeia, Passionsgspeia o und mecht an Groußteil vo d'kiachlichn Feiadog obschaffa. 1818 hod dann da Kine as Refoamian iwanumma und 1817 an Montgelas ausseghaud und vofasst dann a eingne Verfassung.
1825 iwanimmd am Maximialan I. sei bua da Ludwig I.. Da Ludwig hod dann og'fangd Minga zu am Kunst und Kuituazentrum zum mocha. D'Nam vo de Boarischn Beziak hand endgültig a so festglegt wias heid a hand. Ea hod d'landwiadschaft gfeadat, d'Ministerialvawoidung eigfiad, as Vakeaswesen duachn Bau vo Eisenbahn und am Ausbau vo Kanäle g'feadat und Technichsche Hochschuin baun lossn. Ea mocht Bayern zum wiadschaftle leistungsfähigstn Land in Middleiropa. Wos owa an Boarischn Stoodshaushoit ganz schee belastet.
Er losst Minga duach an Haufa Prunkbauten vascheenan, baud an Haufa Denkmäler wia d'Befreiungshalle z'Kelheim oda d'Walhalla z'Rengschbuag.
Wia da Kine Ludwig I. se nacha in d'Lola Montez, a eiropaweid bekannte Tänzerin valiabt und fia d'an Haufa Geid aussehaud, kimmts zu ana kloana Revolution wo Mingara zamkemmand und an Kine vadreim.
Gliedarung.
S'Kinereich wor in 8 Kroas eiteilt, und zwar: Owabayern (Beziakhauptstod und Kroasregiarung Minga), Niedabayern (Landschuad), Pfoiz (Speyer), Owapfoiz und Rengschburg (Rengschburg), Owafrankn (Bareid), Middlfrankn (Anschba), Untafrankn und Aschaffenburg (Wiazbuag), Schwobm und Neiburg (Augschburg).
Ludwig II. (Bayern)

Ludwig da Zwoate, dafft ois "Ludwig Otto Friedrich Wilhelm" (* 25. August 1845 z Minga, Schloss Nymphenburg; † 13. Juni 1886 im Wirmsee, am heitign Starnberga See, bei Schloss Berg), is vom 10. Meaz 1864 bis zua seim Doad Kine vo Bayern gwen.
In seina Regierungszeit iss 1866 zur boarischn Niederlage im deitschen Bruadakriag geng de Preissn kemma. 1870/1871 hot er offiziell de Grindung vom Deitschn Kaiserreich untastützt. Für de Nachwelt bekannt is er durch seine Schlössa worn: Herrncheamsee, Neischwanstoa und Linderhof. Ludwig II. werd desweng heit oft aa ois "Märchenkönig" bezeichnet.
Wiara am 10. Juni 1886 fia varuckt erklärt worn is, hot sei Onke Luitpold ois Prinzregent de Regierungsgeschäfte ibanomma. Er is unta ned gnau bekannte Umständ im Starnberga See umkemma.
Formel 1

De Formel 1 is a von da FIA festglegte Formelserie und wead seit 1950 jeds Joar ausdrogn.
De oanzeln Renna nennt ma "Grand Prix" oda "Groaßa Preis". A Grand Prix is aus drei Freie Trainings (zwoa am Freidog und oans am Samsdog), da Qualifikation (aa am Samsdog) und dem Renna am Sunndog aufbaut.
Wäidmoasta.
Da erfoigreichste Fahra is da Michael Schumacher, dea wo siem Titl sammen hod kina.
Des erfolgreichste Team is Ferrari, des 14 Titel sammeln hat kinna.
Regeln.
Punktevateilung.
De bestn acht Fahra im Renna sammln Punkte, de dann aa de Teams griang. Wer am End vo da Saison de meistn Punkte hat, wead Weltmoasta.
Nach der Saison 2009 sind die Regeln für die Punkte geändert worden.
Flaggenkunde.
De Fahnan san zur Kommunikation vo de Streckenpostn und da Rennleitung mit de Fahra do, um de zum Beispui auf Gefahrensituationa hizweisn. In da Saison 2007 wern de Fahnan aa auf am Display am Lenkrad azoagt.
Tuba

De Tuba is a typisch boarisches Instrument. Se is weit mensuriat und weaschd haptsächli ois Begleitinstrument heagnumma. De Tuba nimmb ma a da Blousmusi, Stummusi und Tanzlmusi hea. Si is hibsch leicht zan leana. Am bestn fong ma o zan leana, wonn ma zwischn 10 und 16 Jou oid is. De Tuba, aa Boss gnennt, is as tiafste und greaste Blechblousinstrument. A grousse Bosstuba wead aa Bombardon gnennt.
John Lewis (Politiker)

Da John Robert Lewis (* 21. Feba 1940; † 17. Juli 2020) woar a demokratischa Politika in de USA. Er war a wichtiga Führa vo da amerikanischn Bürgerrechtsbewegung und hod a Schlüsslrolln bei da Beendigung vo da Rassntrennung in de USA gspuid.
Als Abgordneta vo de Demokratn hod a an 5. Distrikt vo Georgia im Repräsentantenhaus vo de USA vatretn.
Da Lewis is oarna vo de easchtn Abgordnetn gwen, de vorgschlang ham, an George W. Bush vo seim Amt zu enthem. Er hod des domid begründt, dass da President wissentli und systematisch as Gsetz brochn hat, wia er an Geheimdienst NSA bvollmächtigt hod, Telefongespräche ohne richtalichn Bschluss abzuhärn. Zitat Lewis: "Er is koa Kini, er is a President."
Zeittofe Kina

De Zeittofe Kina liafat an Schnejiwbablick iwa de lange, wechslvolle Gschicht vo Kina, beginad bei de antikn Hochkuituan, iwa de lange Reih vo de Kaiser-Dynastien bis zua Zeit vo de Republikn und zu wichtige Datn vom 20. und 21. Joarhundat.
Meakspruch fia de Dynastien.
Es gibt kinäsische Merkversln, in dene de Urkaiser, vo oin Dynastien und de Republik Kina in eanara zeitlichn Reihenfoige afgfiaht wern:
 三皇五帝夏商周 Sānhuáng Wǔdì Xià Shāng Zhōu
 春秋戰國秦漢流 Chūnqiū Zhànguó Qín Hàn Liú
 三國魏晉南北隋 Sānguó Wèi Jìn Nánběi Suí
 唐宋元明清民收 Táng Sòng Yuán míng Qīng Mín Shōu
Republik Kina

D Republik Kina af Taiwan, aa Taiwan, offiziell Republik China - friaa a "Nationalkina" gnennt -, af da gleichnamign Insel Taiwan war neba da Volksrepublik China oarna vo de zwoa kinesischn Staatn, de Anspruch draf erhom ham, Kina rechtmäßig zu vertreten. Heit hot de Republik China de Ambitionen im Gengsatz zu da VR Kina ned mehr.
Vo 1912 bis 1949 war „Republik Kina“ de Bzeichnung fian Stoot, dea wo mea oda weniga as gsamte kinesische Territorium umfasst hot. Seit 1949 bschränkt si as effektive Stootsgbiet vo da Republik China nur no af de Insel Taiwan, a bor am Festland vorglagerte Inselgruppn (Kinmen- und Matsu-Insln) sowie a bor Inseln im Südchinesischen Meer (Pescadoren-Inseln).
As politische und staatsrechtliche Vahältnis vo da Republik Kina zur VR Kina is bis heit kompliziad. De meistn Staatn ham seit 1971 de VR China stodd da Republik Kina diplomatisch anakannt.
Madeira

Madeira [] (vom portugiesischn Wort "" „Hoiz“) is a portugiesische Insl in ebba 1.000 km sidwestli vo Lissabon und 700 km westli voa da marokkanischn Küstn im Atlantischn Ozean.
Geografie.
Sie ghert mit da kleanan Insl Porto Santo und zwoa unbewohnte kleanane Inselgruppn, de Ilhas Desertas und de Ilhas Selvagens, zua Inslgruppn Madeira, de de autonome Provinz Madeira buidt. Ois Teil vo Portugal ghert Madeira zum Gebiet vo da Eiropäischn Union.
Einwohna.
Eihwohna san`s 265.000, davo lem 5.000 auf Porto Santo.
Religion.
94,5 % da Bvölkerung vo Madeira ghern da römisch-katholischen Kirch oo.
Zeitzone.
D´Zeitzone is dselbe wia im Muadaland Portugal und entspricht damit da koordinierten Weltzeit (UTC+0, gengüba Middleiropa -1 Stund). Fia de Zeit vo Ende März bis Ende Oktoba is wia im übrign Eiropa de Summazeit eigführt worn, so dass de Zeitdifferenz as ganze Jåhr üba unvaändat bleibt.
St. Helena

St. Helena is a Insel im Südatlantik und hot insgsamt 7.460 Einwohner (Stand: Juli 2005). Sie is 1.868 km vo Afrika (Angola) und 3.290 km vo Recife (Brasilien, Südamerika) entfernt.
Sie ghört zu de Britischen Überseegebiete vom Vereinigten Königreich Großbritannien und Nordirland. Verwaltungsmäßig ghören zu St. Helena a zwoa "Nebengebiete": d Insel Ascension und a kleine Inselgruppe um Tristan da Cunha.
Liberia

D Republik Liberia (dt.: [], manchmoi aa "Liberien"; engl.: []) is a Staat in Westafrika und grenzt an d Elfenbeinküste, Guinea, Sierra Leone und an an Atlantik.
Liberia wor zeascht a Projekt zur Osiedlung vo friaran afroamerikanischn Sklavn aus de Vaeinigtn Stootn und oana vo de easchtn unobhängigen Stootn afm afrikanischen Kontinent. Konflikte zwischn ehemolign afroamerikanischen Sklaven und de einheimischn Ethnien prägn as Land bis heit. Nach mehr wia zehn Joar Biagakriag is mid ana demokratischn Woi anno 2005 da Grundstoa fia an demokratischn Neiofang in Liberia glegt worn.
Kap Verde

Kap Verde (port.: Cabo Verde) is a afrikanischa Inslstoot mit nein bewohntn Insln im Atlantik. De Insln hom an vulkanischn Uasprung und san 460 Kilometa vom Westn vo Afrika entfeant. Kap Verde hod a Landfläch vo 4033 km² und rund 516.000 Eihwohna. De Hauptstod is Praia.
De Kapversischn Insln warn bis zua Kolonialisiarung duach Portugal im 15. Joarhundat unbewohnt. Wearend da Zeit vom Sklavnhandl warn de Insln a wichtiga Umschlogsplotz. 1975 is Kap Verde a unobhängiga Stoot worn. De Landessproch is portugiesisch.
Palau

Palau is a unobhängiga Stoot in Ozeanien im Pazifischn Ozean. Palau is a Republik und hot etwa 21.000 Einwohna (Schätzung 2015), de wos af 459 Quadratkilometa lebn. D'Höfte vu de Leid san Christn, 70 Prozent san ethnisch gseng Palauer.
Palau bsteht aus uma 300 Insln, de netta a poa Meta ausm Mea aussaschaun. A Großteil vu dena bsteht aus Korallnkoik.
S'Klima vu Palau is tropisch mit ana Duachschnittstemperatur vu 27 Grad Cöisius. Da Joaresniedaschlog is etwa anahoib bis zwarahoib Meta.
D'Haptstod vu Palau woa launge Zeit Koror, seit 2006 gibts oba a aundare mitm Naum Melekeok. De wichtigstn Sprochn sant Palauisch, Englisch und Japanisch.
Landkroas Rousnam

Da Landkroas Rousnam (amtli: Landkreis Rosenheim) is a Landkroas in Obabayern. Im Ostn grenzda anan Landkroas Traunstoa, im Westn anan Landkroas Miaschboch, im Sidn an Estareich, im Noadn anan Landkroas Muihdorf am Inn, und im Westn anan Landkroas Ebersberg. Seit da Gmoareform in de 70a Joar ghean aa de ehemolign Landkroas Wossaburg und Oabling, de wo friaa oagne Landkroas worn, zum Landkroas Rousnam dazua.
Riad im Innkroas

Riad im Innkroas (dt.: Ried im Innkreis) is a Stod z Obaöstareich im Innviadl. Ba da Voikszöhlung 2018 hods duat 11.903 Leit gem. Da Fleg vo Riad is 6,77 Quadratkilometa groß, und es is 433 Meta iwan Meea. Seit 2021 is da Bernhard Zwielehner duat Buagamoasta, vo da ÖVP, davor war ab 1994 da Albert Ortig im Amt. De meahran Leit wean Riad wengan Voiksfest und de Kicka vo da SV Riad kenna.
Weißwuascht-Äquator

Da Weißwuascht-Äquator (dt.: Weißwurstäquator oda Weißwurstgrenze) is a scherzhofte Bezeichnung fia a Kuituagrenz. Meistns is damit de Donau gmoant, manchmoi aa da Main ois obadeitsche Sprochgrenz und Kulturgrenz zu Breissn. Und es hoasst, daß nerdlich vo dera Grenz koa echte Weißwiascht gem dad und damit aa koane echten Bayern. Es gibt a welche, die uma Minga an Kreis ziagn, so uma 100 km Abstand.
Vergleich aa.
Da "Röstigraben" is de Bezeichnung vo da Kulturgrenz zwischn da deitschsprochign Schweiz und da welschn Schweiz.
Andn

D'Andn (Anden) san de lengste Gebiagskettn vu da Wöd. Si erstreckt si vum Nordn vo Südamerika (Venezuela, Kolumbien) oiwei da Küstn entlaung bis owe noch Feuerland (Chile, Argentinien). Aa Ecuador, Peru und Bolivien hom eanane hechstn Berge in de Andn, de si üba insgesaumt 7500 Kilometa ausbroatn.
De Andn bestehn aus meahrare parallel liegnde Kettn, zwischn dena se tiafe Täla oda gewoitige Hochebenen kennan. An maunche Stön san de Andn 600 Kilometa broad, zum Beispü beim Altiplano, wo aa da Titicacasee liegt, des is da hechste beschiffbore vu da Erdn.
Da Aconcagua, da höchste Beag vu Amerika, dea an da Grenz zwischn Argentinien und Chile liegt, is gleichzeitig mit knopp unta simtausnd Meta Hächn da hechste außahoib vu Asien. Vü vu de Güpfin san ehemolige Vulkane, wia da Chimborazo (6310 Meta), dem sei Güpfi dea Punkt is, dea am weidastn vum Erdmittlpunkt weg is.
Aufgefoitet hom si de Andn voa 60 Millionen Joa. De Andn san reich an Minerale wia Süba (in Potosí) und Kupfa. A Goid, Schwöfi und Salpeta findt ma in de Andn.
Kuitua in da Stod Soizburg

D'Stod Soizburg is fir ihr großes Kuiturongebod in da gonzn Wöd bekonnt. Bsondas im Bereich vo da klassischn Musi, vo Oper und Theata is a Haufn los in da Stod. Klassische Konzerte gibts fost jen Dog, zum Beispüi de Mozart-Serenadn vo Mai bis Dezemba.
D'Festspüle.
De gonzn Festspüle findn zum Großdeu in drei Haisa in da Oidstod stott, de wos ma a in Festspüibezirk nennd. Architekt wor da Holzmeister Clemens, der wos oide barocke Bautn midvawendt hod. Und zwar san des:
Kino und Füim.
Im Joa 1921 hod d'Stieglbrauerei in Maxglan a bor landwirtschafdliche Stodln fir de "Soizburga Kunstfüim" zur Vafügung gstöid, a Füimprodukzionsfirma mid Sitz im Hotö "Östareichischa Hof", de wos grod neich gründt worn is. De hom dortn a Labor und a Füimatelier eigricht und glei a Doku drahd, nämli "D'Festspüle 1921". Eana easchta Spuifuim, "De Tragödie vom Carlo Prinetti", hod am 29. Jenna 1924 in Wean Premiere ghobt. An zweitn homs owa nia gmochd, weis scho 1925 in Konkurs gonga san, grod wia da östareichische Stummfuim grod sei gresste Krise ghobt hod. Owa immahin, s'Maxglana Kino wor domois s'zweitgresste in Östareich außahoib vo Wean.
S' "Mozartkino" in da Oidstod homs im Joa 1905 im Hotö "Kasererbräu" eigricht; seitdem iss innahoib vom Gebäude a bor Moi umzong. S'letzte Moi homses im Joar 1987 vagressad, und dabei homs an Brunnen aus da Römazeid gfundn, der wos heid im Soizburga Museum Carolino Augusteum ausgstöid is. De römischn Mauarestln siacht ma im "Römasoi" vom Mozartkino.
Da Vorlaifa vom heiding "Elmo Kino" is 1947 im Turnsoi vo da Voiksschui Plain entstondn, nur a bor hundat Meta weg vom heiding Stondort an da Lehna Bruckn. Des Gebäude dort homd im Joar 1949 d'Morawetz Else und da Morawetz Fredl neich baud, mid an Soi fir 1.000 Leid. 1977 is a zweita Soi dazuakumma, vier Joar speda nu amoi zwa Sele, und seid de 1980a-Joar sans fünfe, da gresste mid 435 Sitzblätz.
Des "Soizburga Füimkuiturzentrum DAS KINO" am Aißan Sta hod sein Schwerpunkt auf künstlarisch anspruchsvollare Füim und Retrospektivn. Jen Herbst gibts außadem a intanazionals Bergfüim-Festival. Außadem gibts in da Stod Soizburg nu: